पुलिस ने स्कूल -कॉलेज की जांच की, कहा-सीसीटीवी कैमरा लगाएं
जमशेदपुर | शहरीक्षेत्र के सभी थाना प्रभारियों ने गुरुवार को अपने क्षेत्र में पड़ने वाले स्कूल और कॉलेज की जांच की। इस दौरान स्कूल-कॉलेज गेट के पास होने वाले अड्डाबाजी की जानकारी ली। पुलिस पदाधिकारी ने स्कूल और कॉलेज के प्राचार्य से मिलकर कॉलेज के गेट पर सीसीटीवी कैमरा लगाने का अनुरोध किया। गुरुवार की सुबह 11 बजे सिटी एसपी प्रशांत आनंद ने मैनपैक पर सभी थाना प्रभारियों को स्कूल-कॉलेज के पास अड्डाबाजी की जांच करने का आदेश दिया। इसके बाद सभी थाना प्रभारी ने अपने क्षेत्र में पड़ने वाले स्कूल-कॉलेज की सूची तैयार कर जांच की। इस दौरान पुलिस साकची ग्रेजुएट कॉलेज, वीमेंस कॉलेज समेत कई स्कूल की जांच की गई। मालूम हो कि सिटी एसपी प्रशांत आनंद के निर्देश पर शहरी क्षेत्र में पुलिसिंग के नये तरीके की शुरूवात की गई है। जिसके तहत प्रतिदिन सुबह 11 से 11.30 बजे के बीच सभी थाना प्रभारी को मैन पैक और वायर लेस के पास रहना अनिवार्य है। वरीय अधिकारी द्वारा अलग अलग दिनों के लिए अलग अलग टास्क दिया जाएगा। देर रात करीब ग्यारह बजे इसकी समीक्षा की जाएगी। कार्रवाई पूरी नही होने पर पुलिस पदाधिकारी के खिलाफ कार्रवाई की जाएगी। वही बेहतर कार्य करने वालों को पुरस्कृत भी किया जाएगा।
एसपी ने थाना प्रभारियों को दिया टास्क
hin_Deva hin_Deva hin_Deva